钦定古今图书集成/理学汇编/文学典/第005卷 > 邵博闻见后录 > 《东坡南丰之文》
## 钦定古今图书集成/理学汇编/文学典/第005卷 > 邵博闻见后录 > 《东坡南丰之文》

柳子厚《书段太尉遗事》：解佩刀，选老躄者一人持马，
至郭晞门下。甲者出，太尉笑且入，曰：“吾戴吾头来矣。”
宋景文修《新史》曰：“吾戴头来矣。”去一“吾”字，便不成语。
吾戴头来者，果何人之头耶？曾子固之文，可以名家
矣。然欧阳公谓广文曾生者，在礼部奏名之前，己为
门下士矣。公示吴孝宗诗有云：“我始见曾子，文章初
亦然。昆仑倾黄河，渺漫盈百川。疏决以道之，渐敛收
横澜。东溟知所归，识路到不难。”是子固于文，遇欧阳
公，方知所归也。而子固《祭欧阳公文》自云：“戆直不敏，
早蒙振拔。”言繇公诲，行繇公率也。子开于欧阳公下
世之后，作《子固行述》，乃云：“宋兴八十馀年，海内无事，
异材间出。欧阳文忠公赫然特起，为”学者宗师。公稍
后出，遂与文忠齐名，予以为过美。张籍《哭韩退之诗》
云：“而后之学者，或号为韩、张。”退之曰：“籍湜辈者，学者
曰韩门弟子，不曰韩、张也。”苏东坡曰：“文忠之薨，十有
八年，士庶所归，散而自贤，我是用惧，日登师门，有以
也夫。”曾子开论其兄子固之文曰：“上下驰骋，愈出而
愈新。读者不必能知，知者不必能言，盖天材独至，若
非人力所能，学，备精思，莫能到也。”又曰：“言近指远，虽
《诗》《书》之作，未能远过也。”苏子由论其兄子瞻之文曰：
“遇事所为诗骚铭记书檄论撰，率皆过人。”又曰：“幼而
好学，书老而不倦，自言不及晋人。至唐褚、薛、颜、柳，髣
髴近之。子开之言类夸大，子由之言务谦下。后世当
以东”坡、南丰之文辨之。